Didysis asiūklis

Didysis asiūklis (Equisetum telmateia) – asiūklinių (Equisetaceae) šeimos asiūklių (Equisetum) genties augalų rūšis, priklausanti sporinių induočių augalų grupei. Tai daugiametis žolinis augalas, kurio gyvenimo ciklą sudaro dviejų kartų – sporofito ir gametofito – kaita. Auga šlapiose, ypač šaltiniuotose vietose, miškų pelkėse. Sporifikuoja balandžio – gegužės mėnesiais. Lietuvoje labai retas, įrašytas į Lietuvos raudonąją knygą.

 Morfologija 
Didžiojo asiūklio, kaip kitų rūšių asiūklių, stiebas yra nariuotas, išilgai vagotas, suskirstytas į bamblius ir tarpubamblius. Sporifikuojantys stiebai iki 100–120 cm aukščio ir 10-15 mm storio, makštys su 20-40 dantelių. Varpa 4-6 cm ilgio, tuščiavidurė.Minkevičius A., Lietuvos TSR Flora 1t. – Vilnius: Valstybinė politinės ir mokslinės literatūros leidykla, 1959

Vegetatyvinis stiebas baltas arba gelsvai baltas, 100–150 cm aukščio, storas, apie 10 mm skersmens, viršutinė jų dalis šakota. Šakos žalios, briaunotos.

 Paplitimas 
Didysis asiūklis randamas pietų Europoje, Šiaurės Amerikos vakarų pakrantėje, bei Jungtinės Karalystės pietuose.https://www.gbif.org/species/2687943 Tai labai reta rūšis Lietuvoje, šiuo metu aptinkama tik šalies pietuose ir pietryčiuose.Gudžinskas, Z. and Rasimavičius, M., 2017. Distribution, state and conservation of Equisetum telmateia in Lithuania. Botanica, 23(1), pp.17-32. thumb|left|Didžiojo asiūklio daigas

 Šaltiniai 

Kategorija:Asiūkliniai